CELEX: 32018D1228(01)
Language: fi
Date: 2018-12-10 00:00:00
Title: Euroopan parlamentin puhemiehistön päätös, annettu 10 päivänä joulukuuta 2018, Euroopan parlamentin jäsenten asemaa koskevien sääntöjen soveltamisohjeiden muuttamisesta

28.12.2018   
               
               
                  FI
               
               
                  Euroopan unionin virallinen lehti
               
               
                  C 466/8
               
            
         EUROOPAN PARLAMENTIN PUHEMIEHISTÖN PÄÄTÖS,
         annettu 10 päivänä joulukuuta 2018,
         Euroopan parlamentin jäsenten asemaa koskevien sääntöjen soveltamisohjeiden muuttamisesta
         (2018/C 466/02)
         EUROOPAN PARLAMENTIN PUHEMIEHISTÖ, joka
         ottaa huomioon Euroopan unionin toiminnasta tehdyn sopimuksen ja erityisesti sen 223 artiklan 2 kohdan,
         ottaa huomioon Euroopan parlamentin jäsenten asemaa koskevat säännöt (1),
         ottaa huomioon Euroopan parlamentin työjärjestyksen 25 artiklan,
         sekä katsoo seuraavaa:
         
                     (1)
                  
                  
                     Euroopan parlamentin jäsenten asemaa koskevien sääntöjen soveltamisohjeiden (2), jäljempänä ’soveltamisohjeet’, 69 artiklan 1 kohdan mukaisesti puhemiehistö voi indeksoida vuosittain korvattavien matka- ja oleskelukulujen sekä yleisen kulukorvauksen määrät enintään määrällä, joka vastaa Eurostatin julkaisemaa Euroopan unionin vuotuista inflaatiota edellisen vuoden lokakuussa.
                  
               
                     (2)
                  
                  
                     Eurostatin 16. marraskuuta 2018 ilmoittama inflaatio Euroopan unionissa lokakuusta 2017 lokakuuhun 2018 oli 2,2 prosenttia. Inflaation huomioonottamiseksi mukautettuja uusia määriä olisi sovellettava 1. tammikuuta 2019 alkaen, ja soveltamisohjeita olisi muutettava vastaavasti.
                  
               
                     (3)
                  
                  
                     Soveltamisohjeiden 69 artiklan 2 kohdan mukaisesti soveltamisohjeiden 33 artiklan 4 kohdassa tarkoitettu jäsenten avustajista maksettavien kulujen enimmäismäärä indeksoidaan tarvittaessa vuosittain käyttäen perusteena tietoja, jotka on laadittu Euroopan unionin virkamiehiin sovellettavista henkilöstösäännöistä annetun neuvoston asetuksen (ETY, Euratom, EHTY) N:o 259/68 (3) 65 artiklan mukaisesti.
                  
               
                     (4)
                  
                  
                     Komissio on vahvistanut vuoden 2018 mukautusprosentin 1,7 prosentiksi. Tämän johdosta korvattavien avustajakulujen kuukausittainen enimmäismäärä olisi korotettava 24 943 euroon 1. päivästä heinäkuuta 2018.
                  
               
                     (5)
                  
                  
                     (Vapaaehtoisen) lisäeläkerahaston tilien perusteella on tarpeen toteuttaa erinäisiä välttämättömiä toimia (vapaaehtoisen) lisäeläkerahaston kestävyyden parantamiseksi, sen kasvavan maksuvalmiusongelman käsittelemiseksi ja vakuutusmatemaattisen alijäämän sekä unionin veronmaksajille koituvien kielteisten seurausten vähentämiseksi.
                  
               
                     (6)
                  
                  
                     Tätä varten ja eläkettä jo saavien edunsaajien hankittujen oikeuksien kunnioittamiseksi vapaaehtoisen lisäeläkejärjestelmän sääntöjä niiden edunsaajien osalta, jotka eivät 1. tammikuuta mennessä täytä kaikkia ehtoja eläkkeen saamiseksi, olisi muutettava seuraavasti: (vapaaehtoisen) lisäeläkejärjestelmän edunsaajien eläkeikää olisi korotettava nykyisestä 63 vuodesta 65 vuoteen ja olisi otettava käyttöön 5 prosentin maksu, joka pidätetään kaikista 1. tammikuuta 2019 jälkeen myönnettävistä eläkkeistä. Näistä toimenpiteistä katsotaan aiheutuvan mahdollisimman vähän haittaa asianomaisille henkilöille,
                  
               ON HYVÄKSYNYT SEURAAVAN PÄÄTÖKSEN:
         
            1 artikla
            Muutetaan soveltamisohjeet seuraavasti:
            
                        1)
                     
                     
                        Korvataan 15 artiklan c alakohta seuraavasti:
                        
                                    ”c)
                                 
                                 
                                    yksityisautolla tehdyt matkat, kuitenkin niin, että korvaus maksetaan enintään 1 000 kilometriltä meno- tai paluumatkaa kohti: 0,53 euroa/km sekä tarvittaessa autolauttamaksu tai vastaavat maksut.”
                                 
                              
                  
                        2)
                     
                     
                        Korvataan 20 artiklan 1 kohdan a alakohta seuraavasti:
                        
                                    ”a)
                                 
                                 
                                    0–50 km: 23,63 euroa;”.
                                 
                              
                  
                        3)
                     
                     
                        Muutetaan 22 artikla seuraavasti:
                        
                                    a)
                                 
                                 
                                    korvataan 1 kohta seuraavasti:
                                    
                                       ”1.   Edellä 10 artiklan 1 kohdan b alakohdassa tarkoitetuissa tapauksissa aiheutuneita matkakuluja korvataan vuodessa enintään 4 454 euron määrään asti.”;
                                    
                                 
                              
                                    b)
                                 
                                 
                                    korvataan 3 kohdan ensimmäinen alakohta seuraavasti:
                                    
                                       ”3.   Tosiasialliset kulut valiokunnan tai alivaliokunnan puheenjohtajan matkoista konferenssiin tai tapahtumaan, jonka aihe liittyy Eurooppaan ja kuuluu valiokunnan tai alivaliokunnan toimivaltaan ja jolla on parlamentaarinen ulottuvuus, korvataan vuodessa enintään 4 454 euron määrään asti. Osallistumiseen on saatava ennakolta Euroopan parlamentin puhemiehen lupa, kun on varmistettu varojen saatavuus edellä mainitun enimmäismäärän rajoissa.”
                                    
                                 
                              
                  
                        4)
                     
                     
                        Korvataan 24 artiklan 2 kohta seuraavasti:
                        
                           ”2.   Kun virallinen toiminta järjestetään unionin alueella, jäsen saa kiinteämääräisen 320 euron korvauksen.”
                        
                     
                  
                        5)
                     
                     
                        Korvataan 26 artiklan 2 kohta seuraavasti:
                        
                           ”2.   Edellä olevan 25 artiklan mukaisen korvauksen määrä on 4 513 euroa kuukaudessa.”
                        
                     
                  
                        6)
                     
                     
                        Korvataan 33 artiklan 4 kohta seuraavasti:
                        
                           ”4.   Jäljempänä 34 artiklassa tarkoitetuista avustajista aiheutuvia kuluja korvataan enintään 24 943 euroa kuukaudessa.”
                        
                     
                  
                        7)
                     
                     
                        Muutetaan 76 artikla seuraavasti:
                        
                                    a)
                                 
                                 
                                    korvataan 1 kohta seuraavasti:
                                    
                                       ”1.   Lisäeläkkeiden, joiden maksaminen entisille jäsenille tai muille edunsaajille jäsenten kulukorvaussääntöjen liitteessä VII olevan 1, 3 ja 4 artiklan nojalla on alkanut ennen 1. tammikuuta 2019, maksamista jatketaan mainitun liitteen mukaisesti sellaisena kuin sitä sovellettiin 31. joulukuuta 2018 saakka.”;
                                    
                                 
                              
                                    b)
                                 
                                 
                                    korvataan 2 kohta seuraavasti:
                                    
                                       ”2.   Lisäeläke, jonka maksaminen ei ole 1. tammikuuta 2019 vielä alkanut, määritetään ja maksetaan jäsenten kulukorvaussääntöjen liitteessä VII olevien 1 ja 2 artiklan mukaisesti seuraavia edellytyksiä ja poikkeuksia noudattaen:
                                       
                                                   a)
                                                
                                                
                                                   eläkettä maksetaan sitä päivää seuraavan kalenterikuukauden ensimmäisestä päivästä, jona jäsen täyttää 65 vuotta;
                                                
                                             
                                                   b)
                                                
                                                
                                                   eläkkeestä pidätetään erityismaksu, jonka määrä on viisi prosenttia eläkkeen nimellismäärästä. Se maksetaan suoraan (vapaaehtoiseen) lisäeläkerahastoon.”;
                                                
                                             
                                 
                              
                                    c)
                                 
                                 
                                    lisätään kohta seuraavasti:
                                    
                                       ”2 a.   (Vapaaehtoisista) lisäeläkkeistä, joiden maksaminen muille edunsaajille jäsenten kuluja ja korvauksia koskevien sääntöjen liitteessä VII olevan 3 ja 4 artiklan nojalla ei ole 1. tammikuuta 2019 vielä alkanut, pidätetään erityismaksu, jonka määrä on viisi prosenttia eläkkeen nimellismäärästä. Erityismaksu maksetaan suoraan (vapaaehtoiseen) lisäeläkerahastoon.”
                                    
                                 
                              
                  
         
            2 artikla
            Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
            Tätä päätöstä sovelletaan 1. tammikuuta 2019 alkaen, lukuun ottamatta 1 artiklan 6 kohtaa, jota sovelletaan 1. heinäkuuta 2018 alkaen.
         
         
            (1)  Euroopan parlamentin päätös 2005/684/EY, Euratom, tehty 28. syyskuuta 2005, Euroopan parlamentin jäsenten asemaa koskevien sääntöjen vahvistamisesta (EUVL L 262, 7.10.2005, s. 1.).
         
            (2)  Euroopan parlamentin puhemiehistön päätös, tehty 19. toukokuuta ja 9. heinäkuuta 2008, Euroopan parlamentin jäsenten asemaa koskevien sääntöjen soveltamisohjeista (EUVL C 159, 13.7.2009, s. 1).
         
            (3)  EYVL L 56, 4.3.1968, s. 1.